
GRAD ZAGREB

           GRADSKA ČETVRT  PODSUSED – VRAPČE

               Vijeće Gradske četvrti Podsused - Vrapče

                                  Zagreb, Sigetje 2
KLASA: 026-02/20-01/122
URBROJ: 251-06-11-13-20-2
Zagreb, 30. travnja 2020.
Z A P I S N I K
sa 39. sjednice Vijeća Gradske četvrti  Podsused - Vrapče koja je održana 30. travnja 2020. s početkom u 15,00 sati u zgradi  Područnog ureda Susedgrad, Sigetje 2, velika dvorana - prizemlje.
NAZOČNI VIJEĆNICI: Ivka Bengez, Aljoša Bosnar, Željko Drniković, Zdenko Jušić, Dejan Kljajić, Dubravko Peroš,  Ivan Vukoja, Branka Zorić Cindrić, Hrvoje Ribičić, Želimir Schauer,  Mirjana Marić, Ivan Turković, Mihaela Ivšić
NENAZOČNI VIJEĆNICI: Marija Brajdić Vuković, Mirko Hrgović
SJEDNICI SLUŽBENO NAZOČNI: Margareta Cindrić Neuhold- voditeljica Odsjeka  za mjesnu samoupravu.
Prije prelaska na dnevni red predsjednik je dao na usvajanje zapisnik sa 38. sjednice Vijeća gradske četvrti. Vijeće je jednoglasno prihvatilo zapisnik.
DNEVNI RED

1. Klizište Kostanjek –postupanje nakon potresa

2. Pitanja i prijedlozi
U raspravi sudjeluju: Kljajić, Marić, Bosnar, Bengez, Jušić, Peroš, Drniković
Nakon rasprave Vijeće jednoglasno donosi Zaključke:

Z A K L J U Č A K 

Vijeće Gradske četvrti Podsused – Vrapče traži od Opservatorija za praćenje klizišta Kostanjek Rudarsko-geološko-naftnog fakulteta izvještaj o utjecaju potresa (koji se dogodio u Zagrebu 22. ožujka 2020.) na stanje klizišta Kostanjek i eventualne pomake klizišta uzrokovane kontinuiranim podrhtavanjem tla na području Zagreba, posebice Gornjeg Stenjevca i Podsuseda.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za upravljanje u hitnim situacijama izradu plana evakuacije stanovništva s područja klizišta Kostanjek, te sukladno tome i poduzimanje svih dodatnih mjera (obilježavanje puteva za evakuaciju, edukacija stanovništva, održavanje vježbi) kako bi se plan evakuacije mogao provesti. 
Vezano za trenutnu situaciju na terenu Vijeće jednoglasno usvaja i Zaključak koji se odnosi na podjelu građevinskog materijala koji je potreban radi sanacije posljedica od potresa.
Z A K L J U Č A K 

Vijeće Gradske četvrti Podsused – Vrapče traži od kriznog stožera Grada Zagreba da upoznaju građane koji su pogođeni potresom, a s područja naše gradske četvrti,o mogućnosti podjele i preuzimanja građevinskog materijala, a u svrhu saniranja štete.

Predsjednik je zamolio prisutne članove Vijeća da pitanja i prijedloge dostave mailom.

Završeno u 16:15  sati.      

                                                                                    Predsjednik VGČ

                                                                                                                 Dejan Kljajić, v.r.

